# Augita egirínica

L'augita egirínica o egirina-augita és un mineral silicat, que forma part dels inosilicats de cadena simple (piroxens) i del subgrup dels clinopiroxens. El mineral és un terme mitjà de la solució sòlida que formen l'augita i l'egirina. Va ser anomenat informalment per Karl Harry Ferdinand Rosenbusch com a conseqüència que el mineral es trobava composicionalment entre l'egirina i l'augita. El mineral va ser tractat com a varietat fins que Joan R. Clark i James J. Papike el van redefinir a partir de la descripció en una nova localitat. L'any 1988, Nobuo Morimoto, J. Fabries, A. K. Ferguson, I. V. Ginzburg, Malcolm Ross, F. A. Seifert, J. Zussman, K. Aoki, i G. Gottardi van publicar un diagrama i van acotar el nom només per a composicions entre Ae80Wo20 to Ae20Wo80 (Ae = egirina i Wo = wol·lastonita).

## Característiques

L'augita egirínica és un silicat del subgrup dels piroxens (clinopiroxens). La seva fórmula química és (Na, Ca)(Fe$^{3+}$,Fe$^{2+}$, Mg, Al)Si₂O₆. Cristal·litza en el sistema monoclínic i presenta una duresa de 6 a l'escala de Mohs.
Segons la classificació de Nickel-Strunz, l'augita egirinica es troba classificada al grup dels silicats (i germanats), al subgrup dels inosilicats, i dins d'aquest últim al subgrup dels inosilicats amb dues cadenes periòdiques i individuals, Si₂O₆, família dels piroxens. Segons aquesta classificació, conforma el grup 9.DA. (9: silicats (i germanats); D: Inosilicats; A: inosilicats amb 2 cadenes periòdiques i individuals). Comparteix el grup 9.DA amb els minerals donpeacorita, enstatita, ferrosilita, clinoenstatita, jadeïta, clinoferrosilita, kanoïta, pigeonita, augita, diòpsid, esseneïta, hedenbergita, johannsenita, petedunnita, davisita, kushiroïta, grossmanita, omfacita, egirina, egirina-augita, jervisita, cosmoclor, namansilita, natalyita i espodumena. Segons la classificació de Dana, la jadeïta es troba classificada com a inosilicat de cadena simple sense ramificar, al subgrup de cadena simple sense ramificar W=1 amb cadenes P=2. Segons aquesta classificació, conforma el grup 65.1.3c.1 (65: inosilicats de cadena simple; 1:cadena simple sense ramificar W=1 amb cadenes P=2.

## Referències

* 1 2 3 4 5 «Aegirine-Augite» (en anglès). Mindat. [Consulta: 7 novembre 2015].

## Bibliografia

* Rosenbusch, K.H.F. (1892) Mineralien des monoklinen Krystallsystems. Gruppe der monoklinen Pyroxene. in Mikroskopische Physiographie der Petrographisch Wichtigen Mineralien, E.Schweizerbart'sche Verlagshandlung (E. Koch), Stuttgart: 510-539.
* Rosenbusch, K.H.F. (1892) Mikroskopische Physiographie der petrographisch wichtigen Mineralien, Vol. 1, Schweitzerbart Stuttgart, 3. Auflage.
* Clark, J.R., Papike, J.J. (1968) Crystal-Chemical Characterization of Omphacites. American Mineralogist: 53: 840-868.
* Tröger, W.E. (1969) Optische Bestimmung der gesteinsbildenden Minerale, Vol. 2, Schweitzerbart Stuttgart, 2. Auflage.
* Deer, W.A., Howie, R.A., Zussman, J. (1972) Rock-forming minerals, Vol. 2. Chain Silicates, Longman London, 6.th impression.
* Morimoto, N., Fabries, J., Ferguson, A.K., Ginzburg, I.V., Ross, M., Seifert, F.A., Zussman, J., Aoki, K., Gottardi, G. (1988) Nomenclature of Pyroxenes. American Mineralogist: 73: 1123-1133.
* Birch, W.D., Wood, A., White, A.J.R., Mills, S.J., Freeman, R. (2008) Aegirine–augite crystals in scoria from Mount Shadwell and Mount Anakie, Victoria, Australia. Australian Journal of Mineralogy: 14(1): 37–42.
* Mills, S.J., Groat, L. A. (2008) The crystal structure of yellow aegirine–augite from Mount Anakie, Victoria. Australian Journal of Mineralogy: 14(1): 43–45.